wannaphong/clean_thaiwikipedia huggingface dataset:
# สวนสัตว์เมโทรริชมอนด์
สวนสัตว์เมโทรริชมอนด์  เป็นสวนสัตว์เอกชนที่มุ่งแสวงหากำไรในเทศมณฑลเชสเตอร์ฟีลด์ รัฐเวอร์จิเนีย ซึ่งตั้งอยู่บริเวณใจกลางรัฐเวอร์จิเนีย ริมทางหลวงสหรัฐหมายเลข 360 (ถนนฮัลสตรีต) ห่างจากริชมอนด์ไปทางตะวันตกเฉียงใต้ประมาณ 20 ไมล์ สวนสัตว์เมโทรริชมอนด์ครอบคลุมพื้นที่ประมาณ 70 เอเคอร์ (28 เฮกตาร์) และเป็นที่อยู่อาศัยของสัตว์ประมาณ 2,000 ตัว จากกว่า 190 สปีชีส์ ที่รวมถึงยีราฟลายร่างแห, แรดขาว, เสือดาวหิมะ, เสือชีตาห์ และม้าลายแกรนต์

สวนสัตว์แห่งนี้ได้รับการรับรองจากสมาคมสัตววิทยาแห่งอเมริกา (ZAA) และมีการรวบรวมอันดับวานรที่ใหญ่ที่สุดแห่งหนึ่งในสหรัฐ

 ประวัติ 
สวนสัตว์เปิดให้สาธารณชนเข้าชมเมื่อวันที่ 22 เมษายน ค.ศ. 1995 และเป็นที่อยู่อาศัยของสัตว์ 167 ตัวจาก 15 สปีชีส์ในขณะนั้น

ส่วน ค.ศ. 2003 เป็นปีเปิดตัวบริการซาฟารีสกายไรด์ของสวนสัตว์ ซึ่งเป็นบริการนั่งรถชมวิวบนท้องฟ้า 15 นาทีที่ให้ผู้มาเยี่ยมชมได้ชมทัศนียภาพส่วนใหญ่ของสวนสัตว์จากมุมสูง และเป็นปีที่เปิดให้บริการโซนอเมริกาเหนือของสวนสัตว์ดังกล่าว กระทั่ง ค.ศ. 2006 เป็นปีเปิดตัวจังเกิลแครูเซิล และคิดดีไรส์ ต่อมาใน ค.ศ. 2008 มีการเปิดตัวส่วนขยายมูลค่า 250,000 ดอลลาร์สหรัฐ ซึ่งนำเสนอการนั่งรถซาฟารีผ่านกรงสัตว์แห่งใหม่ขนาด 8 เอเคอร์ (32,000 ตร.ม.) โดยมีผู้มาเยี่ยมชมใน "รถไฟ" สองคัน จากนั้น ในฤดูใบไม้ร่วง ค.ศ. 2013 สวนสัตว์ได้ติดตั้งยอดไม้ซูฟารี ซึ่งเป็นสวนสนุกซิปไลน์และผจญภัยที่ตั้งอยู่ด้านนอกทางเข้าสวนสัตว์ และใน ค.ศ. 2019 ทางสวนสัตว์ได้เปิดตัวเครื่องเล่นครอปทาวเวอร์ ซึ่งผู้เข้าชมจะได้ลอยขึ้นไปสูงถึง 30 ฟุต

ครั้นหลังจากการระบาดทั่วของโควิด-19 ใน ค.ศ. 2020 ทางสวนสัตว์จึงปิดให้บริการในเดือนมีนาคม อย่างไรก็ตาม ตั้งแต่วันที่ 7 พฤษภาคม ถึงวันที่ 13 มิถุนายน ค.ศ. 2020 ทางสวนสัตว์ได้ให้บริการอีกครั้งในรูปแบบขับผ่าน โดยผู้เยี่ยมชมสามารถนำรถยนต์ส่วนตัวเข้ามาขับชมสัตว์ได้ ซึ่งต่อมา ทางสวนสัตว์ได้เปิดให้นักท่องเที่ยวเดินเท้าเข้าชมอีกครั้ง แต่ทัวร์แบบขับผ่านจะเปิดให้บริการอีกครั้งตั้งแต่วันที่ 7 ธันวาคม ค.ศ. 2020 ถึงวันที่ 27 กุมภาพันธ์ ค.ศ. 2021
# มินาโนะ
มินาโนะ  เป็นเมืองที่ตั้งอยู่ในอำเภอชิจิบุ จังหวัดไซตามะ ประเทศญี่ปุ่น มีขนาดพื้นที่ทั้งหมด  ณ วันที่ 1 ธันวาคม ค.ศ. 2024 เมืองนี้มีจำนวนประชากรประมาณ 8,676 คน ความหนาแน่นของประชากร 136 คนต่อตารางกิโลเมตร

 ภูมิศาสตร์ 
thumb|ที่ราบสูงชิจิบุในมินาโนะ

เมืองมินาโนะตั้งอยู่ทางตะวันตกของจังหวัดไซตามะ อยู่บนต้นน้ำของแม่น้ำอารากาวะ

 เทศบาลข้างเคียง 
 จังหวัดไซตามะ
 นครชิจิบุ
 หมู่บ้านฮิงาชิจิจิบุ
 นครฮนโจ
 เมืองคามิกาวะ
 เมืองนางาโตโระ
 เมืองโยริอิ

 ภูมิอากาศ 
เมืองมินาโนะมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน Cfa) มีลักษณะเด่นคือ ฤดูร้อนที่อบอุ่น และฤดูหนาวที่เย็นสบายโดยมีหิมะตกเล็กน้อย อุณหภูมิเฉลี่ยทั้งปีในมินาโนะอยู่ที่ 12.8 °C ปริมาณน้ำฝนเฉลี่ยทั้งปีอยู่ที่ 2,222 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 24.1 °C และต่ำสุดในเดือนมกราคมอยู่ที่ประมาณ 1.6 °Cข้อมูลภูมิอากาศมินาโนะ

 สถิติประชากร 
ตามข้อมูลสำมะโนประชากรของญี่ปุ่นสถิติประชากรมินาโนะ จำนวนประชากรของเมืองมินาโนะลดลงอย่างต่อเนื่องในช่วง 70 ปีที่ผ่านมา

 ประวัติศาสตร์ 
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านมินาโนะขึ้นภายในอำเภอชิจิบุ จังหวัดไซตามะ และได้รับการยกฐานะเป็นเมืองมินาโนะเมื่อวันที่ 10 พฤศจิกายน ค.ศ. 1928 ต่อมาในวันที่ 8 กันยายน ค.ศ. 1943 เมืองมินาโนะได้ควบรวมกับหมู่บ้านใกล้เคียง ได้แก่ คูนิกามิ คานาซาวะ ฮิโนซาวะ มิซาวะ และโอตะ เพื่อจัดตั้งเป็นเมืองมินาโนะขึ้นใหม่ อย่างไรก็ตาม เมืองมินาโนะใหม่นี้ถูกยุบกลับคืนสู่องค์ประกอบเดิมเมื่อวันที่ 1 ธันวาคม ค.ศ. 1946 และในวันที่ 1 มีนาคม ค.ศ. 1957 เมืองมินาโนะได้ผนวกรวมหมู่บ้านใกล้เคียงอีกครั้ง ได้แก่ คูนิกามิ คานาซาวะ และฮิโนซาวะ ตามด้วยหมู่บ้านมิซาวะเมื่อวันที่ 31 มีนาคม ค.ศ. 1957

 การเมืองการปกครอง 
เมืองมินาโนะมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาเมืองเป็นฝ่ายนิติบัญญัติระบบสภาเดียวซึ่งประกอบด้วยสมาชิก 12 คน ในแง่ของการเมืองระดับจังหวัด เมืองมินาโนะ หมู่บ้านฮิงาชิจิจิบุ เมืองโองาโนะ เมืองนางาโตโระ และเมืองโยโกเซะ รวมกันเป็นเขตเลือกตั้งหนึ่งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ เมืองมินาโนะเป็นส่วนหนึ่งของเขตเลือกตั้งที่ 11 ของจังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

 เศรษฐกิจ 
เศรษฐกิจของเมืองมินาโนะขึ้นอยู่กับการท่องเที่ยวเชิงเกษตรเป็นหลัก

 การศึกษา 
เมืองมินาโนะมีโรงเรียนประถมศึกษา 3 แห่ง และโรงเรียนมัธยมศึกษาตอนต้น 1 แห่งที่สังกัดเทศบาลเมืองมินาโนะ และมีโรงเรียนมัธยมศึกษาตอนปลาย 1 แห่งที่สังกัดคณะกรรมการการศึกษาจังหวัดไซตามะ

 การขนส่ง 
 รถไฟ 
 20px รถไฟชิจิบุ: สายหลักชิจิบุ
 สถานี:  – 

 ทางหลวง 
 

 สิ่งที่น่าสนใจในท้องถิ่น
# ริกะ โมโมกาวะ
ริกะ โมโมกาวะ (, เกิด 1 ตุลาคม) เป็นนักพากย์หญิงชาวญี่ปุ่น เกิดที่จังหวัดโอกายามะ สังกัด EARLY WING
# คาเนฮิระ ยามาโมโตะ
คาเนะฮิระ ยามาโมโตะ (, เกิด 9 พฤษภาคม 1977) เป็นนักพากย์และนักแสดงละครเวทีชาวญี่ปุ่น เคยใช้ชื่อว่า ยามาโมโตะ ฮิโรฟุมิ (ヤマモト ヒロフミ) เกิดที่โตเกียว สังกัด EARLY WING
# เบเกอร์สฟีลด์
เบเกอร์สฟีลด์  เป็นนครและที่ตั้งเทศมณฑลของเทศมณฑลเคิร์น รัฐแคลิฟอร์เนีย สหรัฐอเมริกา ครอบคลุมพื้นที่ประมาณ 151 ตร.ม. ไมล์ (390 กม. ตรงปลายสุดด้านใต้ของหุบเขาแซนวาคีน (San Joaquin Valley)

จากการสำรวจสำมะโนประชากรปี 2020 พบว่าประชากรของเมืองเบเคอร์สฟีลด์มีจำนวน 403,455 คน  เป็นเมืองที่มีประชากรมากเป็นอันดับที่ 47 ในสหรัฐอเมริกา และมีประชากรมากเป็นอันดับที่ 9 ในรัฐแคลิฟอร์เนีย 

เบเคอร์สฟีลด์เป็นศูนย์กลางที่สำคัญทั้งในด้านการเกษตรและการผลิตพลังงาน โดยเทศมณฑลเคิร์นเป็นเทศมณฑลที่ผลิตน้ำมันที่มีประสิทธิผลมากที่สุดในแคลิฟอร์เนีย และเป็นเทศมณฑลเกษตรกรรมที่มีประสิทธิผลมากที่สุดเป็นอันดับสี่ (ตามมูลค่า) ในสหรัฐอเมริกา อุตสาหกรรมในและรอบ ๆ เบเกอร์สฟีลด์ ได้แก่ ก๊าซธรรมชาติและการสกัดพลังงานอื่น ๆ การทำเหมือง การกลั่นปิโตรเลียม การจัดจำหน่าย การแปรรูปอาหาร และสำนักงานภูมิภาคขององค์กร เมืองแห่งนี้เป็นแหล่งกำเนิดของดนตรีคันทรีแนวหนึ่งที่เรียกว่าแนวเพลงเบเกอร์สฟิลด์
# โคโลราโดสปริงส์
โคโลราโดสปริงส์  เป็นนครและที่ตั้งเทศมณฑลของเทศมณฑลเอลแพโซ รัฐโคโลราโด สหรัฐอเมริกา เป็นเมืองที่มีประชากรมากที่สุดในเทศมณฑลเอลแพโซ โดยมีประชากร 478,961 คนจากการสำรวจสำมะโนประชากรปี 2020 ซึ่งเพิ่มขึ้น 15.02% นับตั้งแต่ปี 2010 โคโลราโดสปริงส์เป็น เมืองที่มีประชากรมากเป็นอันดับ 2 และ เมืองที่มีประชากรมากที่สุดในรัฐโคโลราโด และเป็นเมืองที่มีประชากรมากเป็นอันดับ 39 ในสหรัฐอเมริกา 

เมืองตั้งอยู่ที่ระดับความสูง   เมืองอยู่เหนือระดับน้ำทะเลมากกว่า  โคโลราโดสปริงส์อยู่เชิงเขาไพส์พีก ซึ่งสูง  เหนือระดับน้ำทะเล
# นิสซา บินด์ ราอัด
เจ้าหญิงฟาห์เรลนิสซา บินต์ ราอัด หรือที่เป็นที่รู้จักในพระนาม นิซซา บินด์ ราอัด (อาหรับ : فخر النساء بنت رعد) ประสูติเมื่อวันที่ 11 มกราคม พ.ศ. 2524 เป็นพระธิดาพระองค์สุดท้องและพระองค์เดียวใน ราอัด บิน เซอิด กับ มาจดา ราอัด เป็นพระราชปนัดดา (เหลนปู่ทวด) ใน ชะรีฟ ฮูไซน์ อิบนิ อาลี ผู้เป็นพระมหากษัตริย์แห่งฮิญาซ และยังเป็นสมาชิกพระราชวงศ์จอร์แดน เป็นพระญาติสนิทใน สมเด็จพระราชาธิบดีอับดุลลอฮ์ที่ 2 แห่งจอร์แดน รัชกาลปัจจุบัน ด้านการศึกษา พระองค์ทรงสำเร็จการศึกษาจากมหาวิทยาลัยบราวน์ รัฐโรดไอแลนด์ ในปี พ.ศ. 2545 โดยได้รับปริญญาตรีสาขาประวัติศาสตร์ ก่อนที่จะได้รับปริญญาโทสาขาการออกแบบและพัฒนาเมืองจากยูนิเวอร์ซิตีคอลลิจลันเดิน ในปี พ.ศ. 2547 พระองค์ทรงประกอบอาชีพเป้นศิลปิน 

พระองค์มีพระบุตร 3 คน คือ รัชวัน ฮัจจาร์ (เกิด 8 สิงหาคม พ.ศ. 2549 (18 ปี)), ฟัยซาล ฮัจจาร์ (เกิด 14 ธันวาคม พ.ศ. 2550 (17 ปี)) และ ลานา ฮัจจาร์ (เกิด 30 เมษายน พ.ศ. 2555 (12 ปี))
 ลิงก์ 
 Official website
# แคริบเบียนแอร์ไลน์
แคริบเบียนแอร์ไลน์  เป็นสายการบินประจำชาติตรินิแดดและโตเบโกและจาเมกาMINISTRY OF FINANCE, INVESTMENTS DIVISION ที่มีฐานการบินหลักและสำนักงานใหญ่ที่ท่าอากาศยานนานาชาติพิอาร์โกในพอร์ตออฟสเปน สายการบินให้บริการเที่ยวบินสู่จุดหมายปลายทางในทะเลแคริบเบียน อเมริกาเหนือและใต้ ปัจจุบันมีพนักงาน 1,600 คน นับเป็นสายการบินที่ใหญ่ที่สุดอันดับสามในภูมิภาคแคริบเบียน แคริบเบียนแอร์ไลน์มีคำขวัญว่า ไออุ่นแห่งหมู่เกาะ (The Warmth of the Islands)

 จุดหมายปลายทาง 

 ฝูงบิน 
 ฝูงบินปัจจุบัน 
thumb|โบอิง 737 แมกซ์ 8 ของแคริบเบียน
thumb|เอทีอาร์ 72-600 ของแคริบเบียน

ณ เดือนมกราคม ค.ศ. 2025 แคริบเบียนแอร์ไลน์มีเครื่องบินประจำการในฝูงบินดังนี้:

+ ฝูงบินของแคริบเบียนแอร์ไลน์เครื่องบินประจำการคำสั่งซื้อผู้โดยสารหมายเหตุCY+Yรวมเอทีอาร์ 72-600104——6868โบอิง 737-8001———189189โบอิง 737 แมกซ์ 8931636108160เอ็มบราเออร์ อี175—5รอประกาศ ฝูงบินขนส่งสินค้าเอทีอาร์ 72-600เอฟ — 2 สินค้า โบอิง 737-800เอฟ — 2 สินค้ารวม2016
แคริบเบียนแอร์ไลน์มีอายุฝูงบินเฉลี่ย 7.3 ปี

 ฝูงบินในอดีต 
แคริบเบียนแอร์ไลน์เคยให้บริการเครื่องบินดังต่อไปนี้:

+ ฝูงบิของแคริบเบียนแอร์ไลน์ในอดีตเครื่องบินจำนวนเริ่มประจำการปลดประจำการหมายเหตุแอร์บัส เอ340-300220072007รับต่อจากบีดับเบิลยูไอเอเวสต์อินดีสแอร์เวย์โบอิง 737-8002120072023โบอิง 767-300อีอาร์220122016รับต่อจากลันแอร์ไลน์เดอ ฮาวิลแลนด์ แคนาดา แดช-8-300520072014รับต่อจากโตเบโกเอกซ์เพรส

 อุบัติเหตุและอุบัติการณ์สำคัญ 

 เมื่อวันที่ 30 กรกฎาคม ค.ศ. 2011 แคริบเบียนแอร์ไลน์ เที่ยวบินที่ 523 เป็นโบอิง 737-800 (ทะเบียน 9Y-PBM) ได้ไถลออกนอกทางวิ่งและพุ่งชนกับรั้วกั้นเขตสนามบินท่ามกลางสภาพอากาศฝนตกหนักที่ท่าอากาศยานนานาชาติชาดดี จาแกนในกายอานาเมื่อเวลาประมาณ 01:32 น. เครื่องบินแตกออกเป็นสองส่วน โดยจากอุบัติเหตุในครั้งนี้ไม่มีผู้รอดชีวิตTerror at CJIA… Caribbean Airlines plane crashes on landing Kaieteur News with pictures แคริบเบียนแอร์ไลน์ยืนยันว่ามีผู้โดยสาร 157 คนและลูกเรือ 6 คนอยู่บนเครื่องบินลำดังกล่าว
# ราอัด บิน เซอิด
ราอัด บิน เซอิด หรือ เจ้าชายราอัด บิน เซอิด (อาหรับ : رعد بن زيد;) ประสูติเมื่อวันที่ 18 กุมภาพันธ์ พ.ศ. 2479 เป็นพระโอรสเพียงพระองค์เดียวใน เซอิด บิน ฮุซัยน์ กับ เจ้าหญิงฟาห์เรลนิสซา เซอิด ทรงเป็นผู้พิทักษ์พระราชบัลลังก์อิรัก และ ซีเรีย ตั้งแต่ปี พ.ศ. 2513

 พระชนม์ชีพ 
พระองค์ประสูติในปี พ.ศ. 2479 ณ เบอร์ลิน , นาซีเยอรมนี พระบิดาและพระมารดาของพระองค์ สิ้นพระชนม์พร้อมกัน เมื่อวันที่ 18 ตุลาคม พ.ศ. 2513 ทำให้พระองค์กลายเป็น ผู้พิทักษ์พระราชบัลลังก์อิรัก และ ซีเรีย พระองค์เคยประทับใน ปารีส พระองค์เป็นพระราชนัดดา (หลานปู่) ใน ชะรีฟ ฮูไซน์ อิบนิ อาลี ผู้เป็นพระมหากษัตริย์แห่งฮิญาซ เป็นพระราชภาติยะ (หลานลุง) ใน สมเด็จพระเจ้าอับดุลลอฮ์ที่ 1 แห่งจอร์แดน กับ พระเจ้าฟัยศ็อลที่ 1 แห่งอิรัก พระญาติของพระองค์ คือ พระเจ้าฟัยศ็อลที่ 2 แห่งอิรัก กษัตริย์องค์สุดท้ายของอิรัก ซึ่งถูกสังหารเมื่อพระชนมพรรษาเพียง 23 พรรษา จากการรัฐประหาร ที่นองเลือดเมื่อวันที่ 14 กรกฎาคม พ.ศ. 2501 ซึ่ง เจ้าชายอับดุลลาห์ มกุฎราชกุมารแห่งอิรัก ก็ถูกประหารด้วยเช่นกัน หลังจากการปฏิวัติ พระบิดาของพระองค์ ได้รับการยอมรับให้เป็นประมุขราชวงศ์อิรัก ในฐานะสมาชิกพระราชวงศ์จอร์แดน โดยครอบครัวของพระองค์ประทับอยู่ในลอนดอน ซึ่งครอบครัวของพระองค์เคยประทับอยู่ระหว่างการรัฐประหาร เนื่องจากพระบิดาทรงเป็นเอกอัครราชทูตอิรัก

ทรงรับการศึกษาที่เมืองอเล็กซานเดรีย ประเทศอียิปต์ และที่ Christ's College เมืองเคมบริดจ์ โดยทรงสำเร็จการศึกษาระดับปริญญาตรีในปี พ.ศ. 2503 และทรงจบปริญญาโทในปี พ.ศ. 2506 โดยเมื่อหลังจากทรงสำเร็จการศึกษาแล้ว พระองค์ทรงรับแต่งตั้งเป็นที่ปรึกษาในราชสำนักจอร์แดนในกรุงอัมมาน หลังจากนั้น ทรงงานที่นั่นในฝ่ายบริหารพลเรือนและองค์กรการกุศล และทรงเป็นที่ปรักษาส่วนพระองค์ของ สมเด็จพระราชาธิบดีอับดุลลอฮ์ที่ 2 แห่งจอร์แดน พระญาติร่วมราชวงศ์ของพระองค์

 เสกสมรส
พระองค์ทรงเสกสมรสกับ มาร์กาเรธา ลินด์ (5 กันยายน พ.ศ. 2485 - 3 มกราคม พ.ศ. 2568 (82 ปี)) สตรีชาวสวีเดน เมื่อวันที่ 30 มิถุนายน 2506 งานเสกสมรสจัดขึ้นที่ อัมมาน ในวันนั้น มาร์กาเรธา รับพระราชทานพระอิสริยยศ เจ้าหญิงแห่งจอร์แดน มกุฎราชกุมารีแห่งอิรัก มีพระบุตรดังนี้
เซอิด บิน ราอัด
มิเรด บิน ราอัด
ฟิราส บิน ราอัด
ไฟซัล บิน ราอัด
นิสซา บินด์ ราอัด

ในปี 2513 พระองค์ได้เป็นหัวหน้าราชวงศ์อิรัก และมีพระราชอิสริยยศไม่เป็นทางการคือ สมเด็จพระราชาธิบดีแห่งอิรัก พระชายาจึงมีพระราชอิสริยยศที่ สมเด็จพระราชินีแห่งอิรัก แต่พระราชอิสริยยศทั้ง 2 พระองค์เป็นเพียงการถวายพระเกียรติเท่านั้น พระอิสริยยศที่ทรงเป็นที่ยอมรับคือ เจ้าชาย/เจ้าหญิงแห่งจอร์แดน 
 ความขัดแย้ง 
ตำแหน่งประมุขแห่งราชวงศ์อิรักของเจ้าชายราอัดนั้นขัดแย้งกับชารีฟ อาลี บิน อัล-ฮุซัยน์ พระญาติ ซึ่งเป็นอีกหนึ่งผู้อ้างสิทธิในการขึ้นครองบัลลังก์อิรักและผู้นำของระบอบราชาธิปไตยภายใต้รัฐธรรมนูญของอิรัก จนกระทั่งความขัดแย้งที่ยาวนานจบลง ภายหลังชารีฟ อาลี บิน อัล-ฮุซัยน์ สิ้นพระชนม์เมื่อวันที่ 14 มีนาคม พ.ศ. 2565
 อ้างอิง 
 Malaysia: Honorary Commander of the Order of the Defender of the Realm (P.M.N.) (24 April 1965).
 Italian Republic: Knight Grand Cross of the Order of Merit of the Italian Republic (26 November 1983).Quirinale website
 Spain: Knight Grand Cross of the Order of Isabella the Catholic (18 March 1977).Boletín Oficial del Esfado
# ซูแปร์โกปปาอีตาเลียนา ฤดูกาล 2023
ซูแปร์โกปปาอีตาเลียนา ฤดูกาล 2023 (ภายใต้ชื่อว่า อีเอ สปอร์ตส์ เอฟซี ซูเปอร์คัพ สำหรับเหตุผลด้านผู้สนับสนุน) จะเป็นครั้งที่ 36 ของ ซูแปร์โกปปาอีตาเลียนา. มันเป็นครั้งแรกที่ประกอบไปด้วยสี่ทีม, มาจากการขยายจากรูปแบบก่อนหน้านี้ของการแข่งขันนัดเดียวระหว่างสองสโมสร.

แชมป์ โกปปาอีตาเลีย ฤดูกาล 2022–23 อินเตอร์มิลาน เอาชนะ ชนะเลิศ เซเรียอา ฤดูกาล 2022–23 นาโปลี 1–0 ใน รอบชิงชนะเลิศ, คว้าตำแหน่งเป็นครั้งที่สามติดต่อกันและโดยรวมเป็นครั้งที่แปดของซูแปร์โกปปาอีตาเลียนา.

 การคัดเลือก 
ทัวร์นาเมนต์นี้จะประกอบไปด้วยผู้ชนะและรองชนะเลิศของ เซเรียอา ฤดูกาล 2022–23 และ โกปปาอีตาเลีย ฤดูกาล 2022–23.

ทีมวิธีการของการคัดเลือกจำนวนครั้งที่ลงสนามลงสนามล่าสุดในฐานะปีที่เคยสร้างผลงานชนะเลิศรองชนะเลิศนาโปลีชนะเลิศ เซเรียอา ฤดูกาล 2022–23ครั้งที่ 5รองชนะเลิศ 202022อินเตอร์มิลานชนะเลิศ โกปปาอีตาเลีย ฤดูกาล 2022–23ครั้งที่ 12ชนะเลิศ 202274ลาซีโอรองชนะเลิศ เซเรียอา ฤดูกาล 2022–23ครั้งที่ 9ชนะเลิศ 201953ฟีออเรนตีนา รองชนะเลิศ โกปปาอีตาเลีย ฤดูกาล 2022–23ครั้งที่ 3รองชนะเลิศ 202111

 สนามแข่งขัน 
ทั้งหมดสามนัดจะจัดขึ้นที่ สนามกีฬามหาวิทยาลัยคิง ซาอุด ใน รียาด, ประเทศซาอุดีอาระเบีย.

+เมืองสนามกีฬารียาดสนามกีฬามหาวิทยาลัยคิง ซาอุด231x231px205x205pxความจุ: 25,000

 แมตช์ 
 เวลาที่ระบุไว้คือ SAST (UTC+3).

สายการแข่งขัน 

 รอบรองชนะเลิศ 

รอบชิงชนะเลิศ

ดูเพิ่ม
 เซเรียอา ฤดูกาล 2022–23
 โกปปาอีตาเลีย ฤดูกาล 2022–23
# ซูแปร์โกปปาอีตาเลียนา ฤดูกาล 2024
ซูแปร์โกปปาอีตาเลียนา ฤดูกาล 2024 (ภายใต้ชื่อว่า อีเอ สปอร์ตส์ เอฟซี ซูเปอร์คัพ สำหรับเหตุผลด้านผู้สนับสนุน) จะเป็นครั้งที่ 34 ของ ซูแปร์โกปปาอีตาเลียนา.

 การคัดเลือก 
ทัวร์นาเมนต์นี้จะประกอบไปด้วยผู้ชนะและรองชนะเลิศของ เซเรียอา ฤดูกาล 2023–24 และ โกปปาอีตาเลีย ฤดูกาล 2023–24.

ทีมวิธีการของการคัดเลือกจำนวนครั้งที่ลงสนามลงสนามล่าสุดในฐานะปีที่เคยสร้างผลงานชนะเลิศรองชนะเลิศทีมที่เข้ารอบรองชนะเลิศอินเตอร์มิลานชนะเลิศ เซเรียอา ฤดูกาล 2023–24ครั้งที่ 13ชนะเลิศ 202384–ยูเวนตุสชนะเลิศ โกปปาอีตาเลีย ฤดูกาล 2023–24ครั้งที่ 18รองชนะเลิศ 202198–มิลานรองชนะเลิศ เซเรียอา ฤดูกาล 2023–24ครั้งที่ 13รองชนะเลิศ 202275–อาตาลันตารองชนะเลิศ โกปปาอีตาเลีย ฤดูกาล 2023–24ครั้งที่ 1––––

 สนามแข่งขัน 
แต่ละนัดจะลงเล่นที่ สนามกีฬามหาวิทยาลัยคิง ซาอุด ใน รียาด, ประเทศซาอุดีอาระเบีย, นับเป็นครั้งที่ห้าแล้วที่ ซูแปร์โกปปาอีตาเลียนา จัดขึ้นในประเทศ ตะวันออกกลาง.

+เมืองสนามกีฬารียาดสนามกีฬามหาวิทยาลัยคิง ซาอุด231x231px205x205pxความจุ: 25,000

 แมตช์ 
 เวลาที่ระบุไว้คือ SAST (UTC+3).

สายการแข่งขัน 

 รอบรองชนะเลิศ 

รอบชิงชนะเลิศ

ดูเพิ่ม
 เซเรียอา ฤดูกาล 2023–24
 โกปปาอีตาเลีย ฤดูกาล 2023–24
# อายาสะ โกโต
อายาสะ โกโต (, เกิด 23 พฤศจิกายน 1998後藤彩佐 - 81プロデュースの公式サイト) เป็นนักพากย์ชาวญี่ปุ่น เกิดที่จังหวัดไอจิ สังกัด 81 โพรดิวซ์
# ยุรินะ อามามิ
ยุรินะ อามามิ (, 7 กรกฎาคม 1996 –) ชื่อจริงว่า ยูรินะ วาตาเบะ (渡部 由梨奈わたべ ゆりな)
มีชื่อเล่นว่า ยูริ (ゆーり) เป็นนักพากย์หญิงชาวญี่ปุ่น เกิดที่จังหวัดคานางาวะ สังกัด 81 โพรดิวซ์
# เค็นยู โฮริอุจิ
เค็นยู โฮริอุจิ (, เกิด 30 กรกฎาคม 1957「テレビ・タレント人名事典（第2版）」 p.768、1995年7月、) เป็นนักพากย์และผู้บรรยาย ชาวญี่ปุ่น เกิดที่เมืองโกเต็มบะ จังหวัดชิซึโอกะ เป็นผู้อำนวยการค่ายนักพากย์ เค็นยูออฟฟิศ
# ซง จี-อู
ซง จี-อู (  ; เกิดเมื่อวันที่ 15 ธันวาคม 1997) เป็นนักแสดงชาวเกาหลีใต้ เป็นที่รู้จักในบทบาทผู้เล่น 196 ในสควิดเกม เล่นลุ้นตาย

ผลงาน
ละครโทรทัศน์
 ปี ชื่อเรื่อง บทบาท หมายเหตุ  2019 Blessing of the Sea  Debut acting  Extraordinary You Ae-ri   Welcome 2 Life Da-som   Extraordinary You Ae-ri   Queen: Love and War Jong-hui   2020 Eccentric! Chef Moon Kong Hyo-sook   2021 Love Scene Number Oh Han-na   Shh! Please Take Care of Him Su-jin   2022–2023 คู่รักวิวาห์ต้องห้าม Ye Hyeon Hui   เดอะกลอรี Choi Hye-jung (young)   2023 ยี้ให้หนัก รักให้เข็ด Hwang Ji-hye   A Time Called You Byeon Da Hyeon   2024 เสน่ห์ร้ายบัลลังก์ลวง    หัวใจหมอไม่มอดไหม้ Do Hye-ji   ฝันที่ไม่กล้าฝันของยัยซินเดอเรลล่า Ban Da-ah   Love Andante Ha Na-kyung   Gangnam B-Side Oh Jin-young   สควิดเกม เล่นลุ้นตาย
# ชาวอเมริกันเชื้อสายเวียดนาม
ชาวอเมริกันเชื้อสายเวียดนาม  เป็นชาวอเมริกันที่มีเชื้อสายเวียดนาม เป็นประชากรส่วนสำคัญของชาวเวียดนามโพ้นทะเล ข้อมูล ณ ค.ศ. 2023 มีผู้สืบเชื้อสายเวียดนามมากกว่า 2.3 ล้านคน อาศัยอยู่ในสหรัฐอเมริกา ทำให้เป็นหนึ่งในกลุ่มชาติพันธุ์อเมริกันเชื้อสายเอเชียที่มากที่สุด คนส่วนใหญ่ (60%) เป็นผู้อพยพ ในขณะที่ 40% เกิดในสหรัฐอเมริกา

ประชากรชาวอเมริกันเชื้อสายเวียดนามเพิ่มขึ้นอย่างมีนัยยะสำคัญหลัง ค.ศ. 1975 เมื่อผู้ลี้ภัยชาวเวียดนามใต้จำนวนมาก เดินทางมาถึงสหรัฐอเมริกาภายหลังที่สงครามเวียดนามสิ้นสุดลง ปัจจุบัน ชาวอเมริกันเชื้อสายเวียดนามมากกว่าครึ่งหนึ่งอาศัยอยู่ในรัฐแคลิฟอร์เนียและรัฐเท็กซัส โดยเฉพาะในเขตเมือง เช่น ลอสแอนเจลิส ฮิวสตัน และแซนโฮเซ
# แม่น้ำอัดดา
อัดดา  (หรือ ;  หรือ) เป็นแม่น้ำทางตอนเหนือของประเทศอิตาลี ซึ่งเป็นสาขาของแม่น้ำโป ไหลจากเทือกเขาแอลป์ ใกล้พรมแดนของประเทศสวิตเซอร์แลนด์และไหลผ่านทะเลสาบโกโม แม่น้ำอัดดาไหลมาบรรจบกับแม่น้ำโป ห่างจากเมืองเกรโมนาไปทางทิศเหนือไม่กี่กิโลเมตร แม่น้ำมีความยาว   จุดสูงสุดของที่ราบลุ่มแม่น้ำคือยอดเขาลาสเปดลา (ยอดเขาย่อยของปิซแบร์นินา) สูง
# สตาร์ วอร์ส ทริโลจี (พินบอล)
สตาร์ วอร์ส ทริโลจี  เป็นเครื่องพินบอล ค.ศ. 1997 ที่วางจำหน่ายโดยเซกาพินบอล ซึ่งอิงจากไตรภาคดั้งเดิมของสตาร์ วอร์ส โดยออกจำหน่ายในปีเดียวกับที่ออกฉายฉบับพิเศษของภาพยนตร์ดังกล่าว และกล่องด้านหลังมีเลนส์ขนมครกแบบ 3 มิติเสริม ซึ่งถือเป็นครั้งแรกในอุตสาหกรรมเกมพินบอล

 รูปแบบการเล่น 
เกมนี้มีหกโหมดที่เรียกว่าโหมดพระเอก ซึ่งรูบนสุดเป็นโหมดเริ่มต้นและส่งลูกบอลไปทางเลนซ้ายผ่านปืนใหญ่ โดยโหมดต่าง ๆ มีดังนี้:

 เจ้าหญิงเลอา: ที่รัดคอแจบบาเดอะฮัตต์ ซึ่งหน้าจอได้แสดงเจ้าหญิงเลอาใช้โซ่พันรอบคอแจบบา โดยเจ้าหญิงเลอาจะรัดให้แน่นขึ้นทุกครั้งที่ยิง โดยยิงผ่านรางเพื่อรัดคอแจบบา 3 ครั้ง รางเหล่านั้นได้ 200,000 คะแนน จากนั้นได้ 300,000 คะแนน และสุดท้ายได้ 400,000 คะแนน ซึ่งโหมดนี้กินเวลาประมาณ 30 วินาที
 ลุค สกายวอล์คเกอร์: ที่เข้าไปในยานรบเอ็กซ์วิง และยิงลูกบอลผ่านเลนแคบภายใน 30 วินาทีเพื่อคว้าแจ็กพอต 500,000 คะแนน
 ชิวอี้: ที่สร้างซีทรีพีโอใหม่ ซึ่งราง, วงโคจรทั้งสอง และรูบนสุดจะได้รับคะแนนและรางวัลเป็นชิ้นส่วนร่างกาย คะแนนที่ได้รับคือ 100,000 คะแนน, 200,000 คะแนน, 300,000 คะแนน และสุดท้ายคือ 400,000 คะแนน
 ซีทรีพีโอ/อาร์ทูดีทู: ยิงที่รูบนสุด 3 ครั้งเพื่อหยุดเครื่องอัดขยะ โดยแต่ละนัดจะได้ 50,000 บวก 100,000 คะแนน
 โอบีวัน: ที่ยิงแสงเพื่อสร้างความสับสนให้แก่สตอร์มทรูปเปอร์ การยิงครั้งแรกคือวงโคจรด้านขวา จากนั้นเป็นราง แล้วจึงเป็นวงโคจรด้านซ้าย ซึ่งการยิงแต่ละครั้งจะได้คะแนน 150,000 บวก 100,000 คะแนน ต่อการยิง
 ฮาน โซโล: ที่ต้องรีบ โดยยิงให้ถูกช่องเพื่อหนีจากกระสุน ซึ่งมีค่าเริ่มต้นที่ 420,000 คะแนน

เมื่อเริ่มเกม ผู้เล่นจะได้รับตัวเลือกให้เล่นเกม 3 ลูกพินบอลปกติ หรือเกมสำหรับผู้เริ่มต้นซึ่งรับประกันเวลาเล่นเกม 2 นาทีโดยเปิดโหมดเซฟลูกพินบอลไว้ เมื่อตัวเซฟลูกพินบอลหมดเวลา การไหลออกของลูกพินบอลครั้งแรกจะทำให้เกมดังกล่าวสิ้นสุดลง ส่วนการกดครีบซ้ายค้างไว้แล้วกดเริ่มจะเข้าสู่โหมดลีก และการกดครีบขวาค้างไว้จะเข้าสู่โหมดวิเซิร์ด
# วอลต์ ดิสนีย์ (แก้ความกำกวม)
วอลต์ ดิสนีย์ (1901–1966) เป็นผู้สร้างภาพยนตร์และผู้ร่วมก่อตั้งอาณาจักรบันเทิงที่ใช้ชื่อของเขาเอง

วอลต์ ดิสนีย์ อาจหมายถึง:
 วอลต์ ดิสนีย์ (ภาพยนตร์), สารคดีปี 2015 ที่ออกอากาศในรายการอเมริกันเอ็กซ์พีเรียนซ์
 บริษัทเดอะวอลต์ดิสนีย์, บริษัทสื่อมวลชนและความบันเทิงข้ามชาติสัญชาติอเมริกันที่หลากหลาย
 วอลต์ดิสนีย์พิกเชอส์, สตูดิโอภาพยนตร์
 วอลต์ดิสนีย์แอนิเมชันสตูดิโอส์, สตูดิโอภาพยนตร์แอนิเมชัน
 วอลต์ ดิสนีย์, ละครชุดทางโทรทัศน์รวมเรื่องสั้นของวอลต์ดิสนีย์ตั้งแต่ปี 1981 ถึงปี 1983
 วอลต์ ดิสนีย์: เดอะไทรอัมพ์ออฟดิอเมริกันอิมเมจิเนชัน, ชีวประวัติปี 2006 โดยนีล กาเบลอร์
 หัวรถจักรหมายเลข 1 "วอลเตอร์ อี. ดิสนีย์", เป็นหัวรถจักรของรถไฟวอลต์ดิสนีย์เวิลด์
# ส้มป่อย (ภาพยนตร์)
ส้มป่อย (เป็นภาพยนตร์ไทย แนวสุขนาฏกรรมจินตนิยม ปี 2021 กำกับโดย อนวรรษ พรมแจ้ และ อรุณกร พิค

 เรื่องย่อ 
เรื่องราวความรักของหญิงสาวชื่อ ส้มป่อย ที่รู้สึกเบื่อหน่ายกับบ้านเกิดของเธอ และปรารถนาที่จะพบความรักกับใครสักคนจาก กรุงเทพฯ
 นักแสดง 
 พิจักขณา วงศารัตนศิลป์ รับบท ส้มป่อย
 ธนพล จารุจิตรานนท์ รับบท แซ้บ
 ธัชทร ทรัพย์อนันต์ รับ แวน
 พัชร์ธีรัตน์ แหลมหลวง รับบท เจ๊แหวว
 อุทัยวรรณ อนุวงศ์ รับบท ผัน
 ธนเชษฐ นามวงศ์ รับบท พ่อแซ้ป

 เพลงประกอบ 
 ไม่เคย ขับร้องโดย ไม้เมือง
 อยากมีแฟนแล้ว ขับร้องโดย มารี เออเจนี เลอเลย์
# ดนตรีกรูฟ
ในทางดนตรี กรูฟ  คือการรับรู้ถึงผลกระทบ ("ความรู้สึก") ของการเปลี่ยนแปลงรูปแบบในจังหวะที่ขับเคลื่อนหรือความรู้สึกของ "จังหวะ"  ในดนตรีแจ๊ส สามารถรู้สึกได้ว่าเป็นคุณภาพของหน่วยจังหวะที่ซ้ำกันอย่างต่อเนื่อง สร้างขึ้นจากปฏิสัมพันธ์กันของดนตรีที่เล่นโดยกลุ่มเครื่องประกอบจังหวะของวง (เช่น กลอง เบสไฟฟ้าหรือดับเบิลเบส กีตาร์ และคีย์บอร์ด) กรูฟเป็นคุณลักษณะที่สำคัญของดนตรีป็อป และสามารถพบได้ในหลายประเภท เช่น ซัลซา ร็อก โซล ฟังก์ และฟิวชัน

คำนี้มักใช้กับการแสดงดนตรีที่ทำให้คนอยากขยับตัวหรือเต้นรำและสนุกสนานไปกับ "จังหวะ" (คำนี้ยังมีความหมายทางเพศด้วย) สำนวน  (ใช้ในเพลงแจ๊สมาตรฐานดนตรีด้วย) ใช้กันอย่างแพร่หลายตั้งแต่ประมาณ ค.ศ. 1936 ถึง 1945 ซึ่งเป็นช่วงที่ดนตรีสวิงกำลังได้รับความนิยมสูงสุด เพื่อบรรยายการแสดงดนตรีแจ๊สชั้นยอด ในช่วงคริสต์ทศวรรษ ค.ศ. 1940 และ 1950 คำว่า  มักจะหมายถึง "กิจวัตร ความชอบ ลีลา [หรือ] แหล่งที่มาของความสุข" ของดนตรี
# กลาเบส
กลาเบส (,) เป็นเครื่องกระทบอันประกอบด้วยไม้สั้นคู่หนึ่ง ยาวประมาณ 20–25 เซนติเมตร (8–10 นิ้ว) และมีเส้นผ่านศูนย์กลางประมาณ 2.5 เซนติเมตร (1 นิ้ว) แม้ว่าโดยทั่วไปแล้วจะทำจากไม้ (โดยทั่วไปเป็นไม้ประดู่ ไม้มะเกลือ หรือไม้เกรนาดิยา) แต่ผู้ผลิตสมัยใหม่หลายรายก็ทำกลาเบสจากไฟเบอร์กลาสหรือพลาสติก

เมื่อตีแล้ว กลาเบสจะให้เสียงกระทบที่ดังแหลมและชัดเจน ซึ่งทำให้มีประโยชน์เมื่อเล่นในวงดนตรีเต้นรำขนาดใหญ่ บางครั้งกลาเบสจะกลวงและแกะสลักไว้ตรงกลางเพื่อขยายเสียง
# จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
การเลือกตั้งสมาชิกสภาผู้แทนราษฎรจังหวัดนครราชสีมา พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 11 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (ยกเว้นเขตเลือกตั้งที่ 4 จะมีสมาชิกสภาผู้แทนราษฎรได้ 2 คน)รายงานผลการเลือกตั้งสมาชิกสภาผู้แทนราษฎร ๔ เมษายน ๒๕๑๙ (วิจัย ๑). กรมการปกครอง กระทรวงมหาดไทย. 2519

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3 • เขต 4
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองนครราชสีมา, อำเภอสูงเนิน, อำเภอขามทะเลสอ, อำเภอโนนไทย และอำเภอขามสะแกแสง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอครบุรี, อำเภอโชคชัย, อำเภอจักราช, อำเภอพิมาย, อำเภอชุมพวง และอำเภอห้วยแถลง

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอโนนสูง, อำเภอคง, อำเภอบัวใหญ่ และอำเภอประทาย

 เขตเลือกตั้งที่ 4 
เขตการเลือกตั้งที่ 4 ประกอบด้วยอำเภอด่านขุนทด, อำเภอสีคิ้ว, อำเภอปักธงชัย และอำเภอปากช่อง
# สุสานอัลอะซัด
สุสานอัลอะซัด  โดยทั่วไปรู้จักกันในชื่อ สุสานฮาฟิซ อัลอะซัด  มีชื่อทางการในสมัยระบอบบะอษ์ว่า "สุสานของผู้นำอมตะ"  เป็นสุสานของตระกูลอัลอะซัดที่ปกครองประเทศซีเรียตั้งแต่ ค.ศ. 1971 ถึง 2024 ผู้ที่ฝังอยู่ที่สุสานคืออดีตประธานาธิบดีซีเรีย ฮาฟิซ อัลอะซัด และบาซิล อัลอะซัด บุตรชายคนโตของเขา สุสานนี้ตั้งอยู่ในหมู่บ้านก็อรดาฮะฮ์ เขตผู้ว่าการลาตาเกีย พื้นที่ภูเขาริมชายฝั่งซีเรีย หมู่บ้านที่มีผู้นับถืออะละวีส่วนใหญ่เป็นที่อยู่ดั้งเดิมของตระกูลอัลอะซัด จากนั้นเมื่อวันที่ 8 ธันวาคม ค.ศ. 2024 การล่มสลายของดามัสกัสนำไปสู่การล่มสลายของระบอบอัลอะซัด และสุสานถูกทำลายในวันที่ 11 ธันวาคม

 ประวัติ 
thumb|โลงของฮาฟิซ อัลอะซัด, ค.ศ. 2005
ใน ค.ศ. 1989 รัฐบาลซีเรียได้มอบหมายให้สถาปนิก Abdul Rahman Naassan ออกแบบมัสยิดอันนะอีซะฮ์ที่ก็อรดาฮะฮ์ ซึ่งตั้งชื่อตาม Naissa Shalish al-Assad มารดาของฮาฟิซ อัลอะซัด ประธานาธิบดีในขณะนั้นMiller, Majorie and Daniszewski, John. Mourners Say Goodbye to Syria’s ‘Lion’ Los Angeles Times. 14 June 2000.Naissa Mosque  Archnet Digital Library. นับแต่นั้นมา ก็อรดาฮะฮ์กลายเป็นศูนย์กลางการสนับสนุน"ลัทธิบูชาบุคคล"ของระบอบอัลอะซัด

ใน ค.ศ. 1994 บาซิล อัลอะซัด บุตรคนโตและผู้สืบทอดตำแหน่งของประธานาธิบดี เสียชีวิตในอุบัติเหตุทางรถยนต์ รัฐบาลซีเรียนำศพของเขาไปฝังไว้ใกล้มัสยิดและสร้างสุสานขึ้น จากนั้นในวันที่ 10 มิถุนายน ค.ศ. 2000 ฮาฟิซ อัลอะซัดเสียชีวิตจากหัวใจวายอย่างฉับพลัน หลังทำพิธีศพที่ดามัสกัส ร่างของเขาถูกเคลื่อนย้ายผ่านทางอากาศไปที่มัสยิดอันระอีซะฮ์และฝังไว้ที่ใจกลางสุสาน ตั้งแต่นั้นมา สุสานของอัลอะซัดและบุตรของเขาได้รับการเฝ้าดูแลและบำรุงรักษาโดยกองกำลังรักษาความปลอดภัยซีเรีย และเปิดให้นักท่องเที่ยวเข้าชมได้ บัชชาร อัลอะซัด บุตรคนที่สองของฮาฟิซ และน้างชายของบาซิล กลายเป็นประธานาธิบดีหลังบิดาเสียชีวิต

หลังการล่มสลายของระบอบอัลอะซัดในเดือนธันวาคม ค.ศ. 2024 ตัวสุสานถูกทำลายและถูกวางเพลิงโดยนักรบฝ่ายกบฏซีเรีย

สถาปัตยกรรม
สุสานนี้มีส่วนผสมระหว่างสถาปัตยกรรมซีเรียคลาสสิกและสมัยใหม่ ตัวอาคารมีรูปร่างแปดเหลี่ยม การออกแบบภายในนั้นสะอาดและเรียบง่าย มีพื้นที่ภายในกว้างขวาง โดยมีโครงสร้างโค้งสูงหลายแห่ง ด้านนอกตกแต่งด้วยข้อความจากอัลกุรอานบนหินด้วยอักษรวิจิตรอาหรับ